Dinsdagoggend: 26 April 2016 - Weather Forecasting for South Africa
Dinsdagoggend: 26 April 2016
​Die manne by Reunion maak nie veel meer fan die tropiese laag Fantala nie, maar as ons kyk na Dinsdag se foto is dit duidelik dat daar nog iets broei, nie veel meer as ‘n tropiese depressie nie, maar wanneer so ‘n depressie oorland inbeweeg, in die geval moontlik die suid-oostelike del van Kenya kan dit heelwat reën bewerkstellig. Tot nou toe is die grootste deel van die land droog en is dit net die westelike dele naby die Victoria meer wat al om die ander buie en donderbuie kry. Hulle sal dus nie omgee vir ‘n ex tropiese depressie om hulle kus te bereik nie.
Met El Nino wat nou teen dubbel pas verswak is die ontwikkelling van enkele los buie en selfs ‘n paar donderbuie nie onmoontlik in die strook soos aangedui oor die binneland nie. Daar was Maandag ‘n paar donderstorms in die omgewing van Bloemfontein maar het nie veel opgelewer nie. Temperature het redelik skerp gedaal en ‘n plek soos Calvinia het net bokant 0 C gedraai. Temperature word op sowat 1.25M bokant die grond geneem wat beteken op grasperk hoogte kan die temperatuur laer wees met ryp. Enkele ander plekke wat histories die tyd van die jaar al onder vriespunt beweeg het is Buffelsfontein, Sutherland, Jamestown en selfs Wakkerstroom gebied.
Die blou op die foto oor die suidelike binneland is meer a.g.v. koue oppervlakte temperature as wat dit wolke is, net langs die kusgebiede waar dit bewolk is en waar daar ligte reën op plekke kan voorkom wat PE en later ook Oos-Londen kan insluit.
Terwyl die wolke (nou oor die binneland) in plek bly sal minimums hoër vertoon, die probleem kom as die wolke gaan begin verdwyn…
Hi sakkie ons het n lekker 10mm gehad hier in equestria pta oos